Ελί Ουλντ Μοχάμεντ Βαλ

Ο Ελί Ουλντ Μοχάμετ Βαλ (1953-2017) ήταν Μαυριτανός στρατιωτικός και πολιτικός. Ήταν αρχηγός της Αστυνομίας από το 1987 ως το 2005 "Political Transition in Mauritania" , International Crisis Group, 24-4-2006.και έγινε αρχηγός κράτους στη χώρα του έπειτα από το πραξικόπημα του 2005. Κυβέρνησε ως το 2007, οπότε παραιτήθηκε υπέρ του εκλεγμένου προέδρου Σίντι Ουλντ Σεΐχ Αμπνταλαχί. 

 Καριέρα 
Γεννήθηκε στη Νουακσότ το 1953. Ήταν επί πολλά χρόνια φίλος του προέδρου Μααούγια Ουλντ Σιντ Αχμέντ Τάγια (ο οποίος παρέμεινε στην εξουσία επί 21 χρόνια). Μάλιστα έλαβε μέρος στο πραξικόπημα του 1984, με το οποίο ο Τάγια ανήλθε στην εξουσία. Το 1987 έγινε αρχηγός της αστυνομίας (Sûreté Nationale)."Mauritania's new military leader", BBC.co.uk, 8-8-2005. 

 Πραξικόπημα 2005 
Στις 3 Αυγούστου 2005 ανακηρύχθηκε Πρόεδρος της Μαυριτανίας από το Στρατιωτικό Συμβούλιο για τη Δικαιοσύνη και τη Δημοκρατία"New military rulers face worldwide condemnation", IRIN, 4-8-2005. , τα μέλη του οποίου ήταν αξιωματικοί που ανέτρεψαν σε αναίμακτο πραξικόπημα"Army seizes power to end "totalitarian regime"", IRIN, 3-8-2005. τον Πρόεδρο Μααούγια Ουλντ Σιντ Αχμέντ Τάγια, του οποίου το καθεστώς χαρακτήρισαν ως "ολοκληρωτικό". Διενεργήθηκε δημοψήφισμα για νέο Σύνταγμα στις 25 Ιουνίου του 2006 , που υποστηρίχθηκε από το 97% των ψηφοφόρων."Mauritania's constitution gets 96.96% yes vote" , Middle East Online, 28-6-2006. Με βάση το νέο Σύνταγμα το όριο για τη θητεία του προέδρου μειώθηκε σε δύο πενταετείς θητείες (επί προεδρίας Τάγια, ο πρόεδρος είχε απεριόριστο αριθμό θητειών και η θητεία του ήταν εξαετής). Επίσης, ο πρόεδρος υποχρεώνεται να ορκίζεται ότι δεν θα αλλάξει τα χρονικά όρια για τη θητεία του (πολλές άλλες αφρικανικές χώρες έχουν απαλείψει τα όρια για περισσότερες θητείες με σκοπό να μπορούν να είναι ξανά υποψήφιοι οι πρόεδροί τους για επανεκλογή).Todd Pitman, "Oil-Rich Mauritania Holds Historic Vote", Associated Press (The Washington Post), 25-6-2006.Todd Pitman, "Mauritania Step Closer to Civilian Rule", Associated Press (The Washington Post), 26-6-2006. 

 Διεθνείς αντιδράσεις 
Σε αντίθεση με το εσωτερικό της Μαυριτανίας, όπου έτυχε υποστήριξης γενικά, το πραξικόπημα του 2005 καταδικάστηκε έντονα από τη διεθνή κοινότητα. Ωστόσο, η αντίθεση στο νέο καθεστώς χαλάρωσε σταδιακά και οι ξένες χώρες σιωπηρά υποστήριξαν το καθεστώς.Hademine Ould Sadi, "Military rulers in Mauritania win AU backing" , Middle East Online, 10-8-2006.

 Αποχώρηση 
Ο Βαλ δεν ήθελε τον τίτλο του προέδρου, επειδή όπως υποστήριζε ήταν αξίωμα που προοριζόταν για εκλεγμένους ηγέτες.Heidi Vogt, "Mauritania Leader Aims to Avoid Oil Curse", Associated Press (The Washington Post), 23-4-2006. Ακολούθησε η διεξαγωγή βουλευτικών και τοπικών εκλογών, στις 19 Νοεμβρίου του 2006. Υποσχέθηκε ότι θα αποχωρούσε μετά τις προεδρικές εκλογές του Μαρτίου του 2007Daniel Flynn, "INTERVIEW-Mauritania junta chief hails new democratic era", Reuters, 21-11-2006. , όπως και έγινε. Όπως και τα υπόλοιπα μέλη του στρατιωτικού συμβουλίου, ο Βαλ δεν κατήλθε υποψήφιος για το προεδρικό αξίωμα
Hademine Ould Sadi, "Mauritania's new junta keeps on winning friends" , Middle East Online, 8-8-2005.. 

 Διαδοχή 
Στις εκλογές νικητής αναδείχτηκε στον δεύτερο γύρο ο Αμπνταλαχί, ο οποίος ανέλαβε την προεδρία τον Απρίλιο. Οι αντίπαλοι του νέου προέδρου υποστήριξαν ότι ο Αμπνταλαχί είχε την στήριξη του Βαλ."Mauritania has a new president", AFP (IOL), 26-3-2007. Προτού αναλάβει ο νέος πρόεδρος, η Αφρικανική Ένωση δέχτηκε ξανά ως μέλος της τη Μαυριτανία στις 10 Απριλίου του 2007."Mauritania readmitted to AU", AFP (IOL), 11 -4-2007. Η ορκωμοσία του Αμπνταλαχί έγινε στις 19 Απριλίου του 2007."Mauritania swears in new president", Al Jazeera, 19-4-2007.

Ο Βαλ πέθανε από καρδιακό έμφραγμα στις 5 Μαΐου 2017.

 Παραπομπές 

Κατηγορία:Αρχηγοί κράτους της Μαυριτανίας
Κατηγορία:Στρατιωτικοί
Κατηγορία:Πραξικοπηματίες